**Տ Ե Ղ Ե Կ Ա Ն Ք Հ Ի Մ Ն Ա Վ Ո Ր Ո Ւ Մ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՀՈՒԼԻՍԻ 14-Ի N 1086-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Անհրաժեշտությունը**

«Հայաստանի Հանրապետության կրթության, գիտության, մշակույթի և սպորտի նախարարության «Տավուշի տարածաշրջանային պետական քոլեջ» պետական ոչ առևտրային կազմակերպությունը «Տավուշի Պատրիկ Տէվէճեանտարածաշրջանային պետական քոլեջ» հիմնադրամի վերակազմավորելու մասին» Հայաստանի Հանրապետության կառավարության որոշման նախագիծը մշակվել էր հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հաստատված ՀՀ կառավարության 2021-2026 թվականների ծրագրի 4-րդ գլխի ընդհանուր գաղափարախոսությունը, ըստ որի ներդրվելու և փորձարկվելու է հաստատությունների կառավարման նոր մոդելներ՝ հիմնված պետական-մասնավոր համագործակցության վրա:

Վերոնշյալ Որոշման նախագիծը սահմանված կարգով ներկայացվել էր ՀՀ կառավարություն, որը հաստատվել էր ՀՀ կառավարության 2022 թվականի հուլիսի 14-ի «Հայաստանի Հանրապետության կրթության, գիտության, մշակույթի և սպորտի նախարարության «Տավուշի տարածաշրջանային պետական քոլեջ» պետական ոչ առեվտրային կազմակերպությունը «Տավուշի Պատրիկ Տէվէճեան տարածաշրջանային քոլեջ» հիմնադրամի վերակազմավորելու մասին» N 1086-Ա որոշմամբ:

Համաձայն վերոնշյալ որոշման «Տավուշի Պատրիկ Տէվէճեան տարածաշրջանային քոլեջ» հիմնադրամի պետական գրանցման նպատակով ներկայացվել էր ՀՀ արդարադատության նախարարության իրավաբանական անձանց պետական ռեգիստրի գործակալություն:

ՀՀ արդարադատության նախարարության իրավաբանական անձանց պետական ռեգիստրի գործակալության 2022թ. օգոստոսի 16-ի N 222Մ22009 որոշմամբ մերժվել է «Տավուշի Պատրիկ Տէվէճեան տարածաշրջանային քոլեջ» հիմնադրամի պետական գրանցումը, որի համար հիմք են հանդիսացել որոշմամբ հաստատված կանոնադրության 41-րդ, 43-րդ և 50-րդ կետերի ձևակերպումների անհամապատասխանությունը «Հիմնադրամների մասին» ՀՀ օրենքին:

Հայաստանի Հանրապետության կրթության, գիտության, մշակույթի և սպորտի նախարարության կողմից մշակվել է «**Հայաստանի Հանրապետության կառավարության 2022 թվականի հուլիսի 14-ի** N **1086-Ա որոշման մեջ փոփոխություն կատարելու մասին**» Հայաստանի Հանրապետության կառավարության որոշման նախագիծ՝ վերոնշյալ կետերի ձևակերպումները համապատասխանելով «Հիմնադրամների մասին» ՀՀ օրենքի սահմանումներին:

**Հայաստանի Հանրապետության կառավարության 2022 թվականի հուլիսի 14-ի** N **1086-Ա որոշման մյուս կետերի պահանջների կատարումը սահմանված ժամկետներում ապահովելու նպատակով, որոշման նախագիծը ներկայացնում է ՀՀ կառավարության քննարկմանը:**

 Որոշման նախագիծը լրամշակվել է և 1-ին կետի 1-ին ենթակետի վերջում ավելացվել է «բառերով» բառը:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«**Հայաստանի Հանրապետության կառավարության 2022 թվականի հուլիսի 14-ի** N **1086-Ա որոշման մեջ փոփոխություն կատարելու մասին**» Հայաստանի Հանրապետության կառավարության որոշման նախագիծ ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի սպասվում: